stanford-oval/wikipedia huggingface dataset:
พลับพลึง

| พลับพลึง |
| --- | --- |



การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
อันดับ:: หน่อไม้ฝรั่ง Asparagales
วงศ์:: วงศ์พลับพลึง Amaryllidaceae
วงศ์ย่อย:: Amaryllidoideae Amaryllidoideae
สกุล:: Crinum Crinum L.
สปีชีส์:: Crinum asiaticum
ชื่อทวินาม
Crinum asiaticum L.

ชื่อพ้อง
 Bulbine asiatica (L.) Gaertn.
พลับพลึง (ชื่อวิทยาศาสตร์: Crinum asiaticum) เป็นพรรณไม้ล้มลุกขึ้นเป็นกอ และมีหัวอยู่ใต้ดิน พบได้ในจีน, ฮ่องกง, อินเดีย และ ญี่ปุ่น มีชื่อพื้นเมืองอื่น ๆ คือ ว่านชน (ภาคอีสาน), ลิลัว (ภาคเหนือ), พลับพลึง (ภาคกลาง), วิรงรอง (ชวา) ในใบและหัวพลับพลึงมีสารไลโคริน รับประทานจะทำให้อาเจียน ท้องร่วงอย่างแรง
ลักษณะทั่วไป

พลับพลึงเป็นพรรณไม้ล้มลุกขึ้นเป็นกอ และมีหัวอยู่ใต้ดิน ลำต้นกลมมีความกว้างประมาณ 15 ซม. และยาวประมาณ 30 ซม.ใบจะออกรอบ ๆ ลำต้น ลักษณะใบแคบยาวเรียว ใบจะอวบน้ำ ขอบใบจะเป็นคลื่น ตรงปลายใบจะแหลม ใบจะมีความยาวประมาณ 1 เมตร และกว้างประมาณ 10-15 ซม. ดอกจะออกเป็นช่อ ตรงปลายจะเป็นกระจุกมีประมาณ 12-40 ดอก ตอนดอกยังอ่อนอยู่จะมีกาบเป็นสีเขียวอ่อน ๆ หุ้มอยู่ 2 กาบ ก้านช่อดอกจะมีความยาวประมาณ 90 ซม. ดอกมีความยาวประมาณ 15 ซม. กลีบดอกจะเป็นสีขาว และมีกลิ่นหอม เกสรตัวผู้จะมีอยู่ 6 อัน ติดอยู่ที่หลอดดอกตอนโคน ตรงปลายเกสรมีลักษณะเรียวแหลมยาวเป็นสีแดง โคนเป็นสีขาว ส่วนอับเรณูนั้น จะเป็นสีน้ำตาล ผลเป็นสีเขียวอ่อน และผลค่อนข้างกลม
สรรพคุณทางยา

ใบ  คนโบราณจะรู้กันดีว่าสามารถนำมารักษาอาการปวดเมื่อย กล้ามเนื้ออักเสบ คลายเส้น แก้อาการฟกช้ำปวดบวมได้ และยังสามารถนำไปใช้กับคุณแม่ที่เพิ่งคลอด หรืออยู่ไฟได้ โดยเอามาประคบหน้าท้อง ทำให้มดลูกเข้าที่อยู่ตัว น้ำคาวปลาแห้ง ขจัดไขมันส่วนเกิน และขับของเสียต่าง ๆ ออกจากร่างกายคุณแม่ที่เพิ่งคลอดได้ด้วย นอกจากนั้นยังมีสรรพคุณเป็นยาบำรุงกำลัง ขับเสมหะ เป็นยาระบาย ทำให้คลื่นเหียนอาเจียน รักษาโรคเกี่ยวกับทางเดินปัสสาวะและน้ำดี
เมล็ด  สามารถขับเลือดประจำเดือนให้ออกมาให้หมดได้
ราก  สามารถนำมาตำแล้วพอกแผลก็ได้
แหล่งข้อมูลอื่น

ข้อมูลที่เกี่ยวข้องกับ Crinum asiaticum ที่วิกิสปีชีส์
| ด ค กพรรณไม้ดอกไม้ประดับ ที่กล่าวถึงในเพลงอุทยานดอกไม้ เรียงตามลำดับการกล่าวถึง |
| --- | --- |
 ผกา  จำปา  จำปี  กุหลาบ  ราตรี  พะยอม  อังกาบ  กรรณิการ์  ลำดวน  นมแมว  ซ่อนกลิ่น  ยี่โถ  ชงโค  มณฑา  สายหยุด  เฟื่องฟ้า  ชบา  สร้อยทอง  บานบุรี  ยี่สุ่น  ขจร  ประดู่  พุดซ้อน  พลับพลึง  หงอนไก่  พิกุล  ทานตะวัน  รักเร่  กาหลง  ประยงค์  พวงทอง  บานชื่น  พุทธชาด  พวงชมพู  กระดังงา  รสสุคนธ์  บุนนาค  นางแย้ม  สารภี  อุบล  จันทน์กะพ้อ  ผีเสื้อ  เล็บมือนาง  พุดตาน  กล้วยไม้  ดาวเรือง  อัญชัน  ยี่หุบ  มะลิวัลย์ 
| --- | --- |
การแยกแยะหน่วยอนุกรมวิธาน:  Wikidata: Q713472  Wikispecies: Crinum asiaticum  APDB: 16128  BOLD: 464064  EoL: 1087153  EPPO: KRMAS  FNA: 200028036  GBIF: 2853796  GRIN: 12215  iNaturalist: 161124  IPNI: 63796-1  IRMNG: 10765602  ITIS: 182711  NCBI: 205937  NZOR: ea3acc89-ac64-4eac-a9dc-6dbf2a07b4ae  PalDat: Crinum_augustum  Plant List: kew-303325  PLANTS: CRAS6  POWO: urn:lsid:ipni.org:names:63796-1  Tropicos: 1200091  WCSP: 303325
มหาศึกฮีโร่ประจัญบาน GP ปะทะ มาสค์ไรเดอร์ หมายเลข 3

| มหาศึกฮีโร่ประจัญบาน GP ปะทะ มาสค์ไรเดอร์ หมายเลข 3 |
| --- | --- |
กำกับ: Takayuki Shibasaki
เขียนบท: Shōji Yonemura
สร้างจาก: มาสค์ไรเดอร์ไดรฟ์ โดย Riku Sanjo มาสค์ไรเดอร์เดนโอ โดย Yasuko Kobayashi คาเมนไรเดอร์ โดย Shotaro Ishinomori
อำนวยการสร้าง: Ishimori Productions Toei
นักแสดงนำ: Ryoma Takeuchi Yuichi Nakamura Yu Inaba Rio Uchida Kento Handa Kousei Amano Tetsuo Kurata Nobuhiko Takada Mitsuhiro Oikawa
ผู้บรรยาย: Tomokazu Seki
กำกับภาพ: Goro Miyazaki
ตัดต่อ: Naoki Osada
ดนตรีประกอบ: Shuhei Naruse Kōtarō Nakagawa
บริษัทผู้สร้าง: Toei 
ผู้จัดจำหน่าย: Toei Co. Ltd
วันฉาย:    21 มีนาคม ค.ศ. 2015 (2015-03-21)   8 ตุลาคม พ.ศ. 2558
ความยาว: 95 นาที
ประเทศ: ญี่ปุ่น
ภาษา: ญี่ปุ่น
มหาศึกฮีโร่ประจัญบาน GP ปะทะ มาสค์ไรเดอร์ หมายเลข 3 (ญี่ปุ่น: スーパーヒーロー大戦GP 仮面ライダー3号; โรมาจิ: Supā Hīrō Taisen Guranpuri Kamen Raidā Sangō) เป็นภาพยนตร์ในปี 2015 ในชุดของ ซูเปอร์เซ็นไตซีรีส์ ที่มี มาสค์ไรเดอร์ไดรฟ์ มาปรากฏตัวในเรื่อง และเป็นการปรากฏตัวของ มาสค์ไรเดอร์ หมายเลข 3 โดยเนื้อเรื่องดั้งเดิมถูกสร้างสรรค์โดย โชทาโร่ อิชิโนะโมริ มีฉากสั้นในการ์ตูนมังงะในปี 1972 ตอน Rider #3 VS. General Black  มี Tetsuo Kurata, (มาสค์ไรเดอร์แบล็ค, มาสค์ไรเดอร์แบล็ค RX), Yuichi Nakamura (มาสค์ไรเดอร์เดนโอ), Kousei Amano, Takayuki Tsubaki, Ryoji Morimoto และ Takahiro Hojo (มาสค์ไรเดอร์เบรด), และ Kento Handa (มาสค์ไรเดอร์ 555) เข้ามามีบทบาทในภาพยนตร์นี้ด้วย ออกฉายครั้งแรกในวันที่ 21 มีนาคม พ.ศ. 2558
ในประเทศไทย ได้มีการฉายทางโรงภาพยนตร์ในวันที่ 8 ตุลาคม พ.ศ. 2558 ส่วนลิขสิทธิ์ในการจัดจำหน่าย โรส เอ็นเตอร์เทนเมนท์ คอร์ปอเรชั่น
เพลงประกอบภาพยนตร์

"Who's That Guy"
คำร้อง: Shoko Fujibayashi
ทำนอง & เรียบเรียง: SAKOSHIN
ศิลปิน: Mitsuhiro Oikawa
แหล่งข้อมูลอื่น

เว็บไซต์ทางการ
มหาศึกฮีโร่ประจัญบาน GP ปะทะ มาสค์ไรเดอร์ หมายเลข 3 ที่อินเทอร์เน็ตมูวีเดตาเบส
มหาวิทยาลัยนครแมนเชสเตอร์

ระวังสับสนกับ มหาวิทยาลัยแมนเชสเตอร์ ซึ่งเป็นมหาวิทยาลัยที่ใหญ่กว่าแต่ตั้งในท้องที่เดียวกัน
มหาวิทยาลัยนครแมนเชสเตอร์ หรือ มหาวิทยาลัยแมนเชสเตอร์เมโทรโพลิทัน (Manchester Metropolitan University, ชื่อย่อ: MMU) เป็นมหาวิทยาลัยเน้นด้านการสอนของรัฐในสหราชอาณาจักร มีชื่อเสียงด้านการออกแบบและการจัดการ ตั้งอยู่ติดกับมหาวิทยาลัยแมนเชสเตอร์ เมืองแมนเชสเตอร์ ก่อตั้งเมื่อ พ.ศ. 2513 ในฐานะวิทยาลัยโพลีเทคนิคแมนเชสเตอร์ ต่อมาได้ยกฐานะขึ้นเป็นมหาวิทยาลัยเมื่อ พ.ศ. 2535
มหาวิทยาลัยนครแมนเชสเตอร์จัดเป็นมหาวิทยาลัยใหม่ (new universities) ร่วมกับมหาวิทยาลัยอื่นอีกหลายแห่ง และเป็นมหาวิทยาลัยที่กำลังพัฒนาด้านการวิจัยจนได้ทุนวิจัยจากสภาการอุดมศึกษาแห่งอังกฤษเป็นลำดับที่สี่ นอกจากนี้ มหาวิทยาลัยได้เป็นสมาชิกสมาคมบริหารธุรกิจมหาบัณฑิต สมาคมมหาวิทยาลัยยุโรป สมาคมมหาวิทยาลัยเครือจักรภพ และสมาคมมหาวิทยาลัยภาคตะวันตกเฉียงเหนืออีกด้วย
ประวัติ

มหาวิทยาลัยนครแมนเชสเตอร์ ก่อตั้งเมื่อ พ.ศ. 2513 ในฐานะวิทยาลัยโพลีเทคนิคแมนเชสเตอร์ ซึ่งก่อนหน้าที่จะมีวิทยาลัยโพลีเทคนิคแมนเชสเตอร์ ได้มีการจัดตั้งสถาบันช่างกลแมนเชสเตอร์ (พ.ศ. 2367) และวิทยาลัยการออกแบบแมนเชสเตอร์ (พ.ศ. 2381) เพื่อบริการแก่นักเรียนนักศึกษาผู้ที่จะเตรียมตัวทำงานในเมืองอุตสาหกรรม  ครั้นต่อมาได้มีการจัดตั้งวิทยาลัยครู (พ.ศ. 2421) วิทยาลัยคหกรรมศาสตร์ (พ.ศ. 2423) และวิทยาลัยการพาณิชย์ (พ.ศ. 2432) ขึ้น จนในที่สุดจึงได้มีการรวบรวมสถาบันเหล่านี้เข้าเป็นวิทยาลัยโพลิเทคนิค ครั้นมีการตราพระราชบัญญัติการอุดมศึกษาและการศึกษาต่อเนื่อง พ.ศ. 2535 (Further and Higher Education Act 1992) วิทยาลัยโพลิเทคนิคจึงแปรสภาพเป็นมหาวิทยาลัยนครแมนเชสเตอร์ เมื่อวันที่ 15 กันยายน พ.ศ. 2535
ที่ตั้ง

ในชั้นเดิม มหาวิทยาลัยนครแมนเชสเตอร์มีวิทยาเขต 7 แห่ง โดยมี 5 แห่งในจังหวัดแมนเชสเตอร์ (ออลเซนส์, ไอทูน, ดิดบรี, เอลิซาเบธ กาสเคลล์ และโฮลลิงส์) และอีก 2 แห่งในจังหวัดเชชเชอร์ (อัลซาเกอร์ และ ครูว์) ต่อมามหาวิทยาลัยได้ขายพื้นที่ทำการสอนบางส่วนให้เอกชนนำไปพัฒนา และได้ย้ายมาอยู่ที่วิทยาเขตออลเซนส์ วิทยาเขตครูว์ และปัจจุบันกำลังพัฒนาวิชาเขตเบอร์ลีย์ที่ชานเมืองแมนเชสเตอร์
ที่ตั้ง > วิทยาเขตออลเซนตส์

วิทยาเขตออลเซนตส์ (All Saints Campus) เป็นที่ตั้งหลักของมหาวิทยาลัย ประกอบไปด้วยอาคารคณะมนุษยศาสตร์ ภาษาศาสตร์ และสังคมศาสตร์ (อาคารเจฟฟรีย์ แมนตัน (Jeoffrey Manton) และอาคารมาเบล ไทล์โคต (Mabel Tylecote)) นอกจากนี้ยังมีคณะอื่น ๆ เช่น
คณะวิทยาศาสตร์และวิศวกรรมศาสตร์ ตั้งที่อาคารจอห์น ดาลตัน ตามชื่อของนักฟิสิกส์ผู้เสนอแนวคิดด้านอะตอม  ประกอบด้วยสี่ภาควิชา คือ ภาควิชาวิทยาศาสตร์การดูแลสุขภาพ ภาควิชาคอมพิวเตอร์ คณิตศาสตร์ และเทคโนโลยีดิจิทัล ภาควิชาวิศวกรรมศาสตร์ และภาควิชาวิทยาศาสตร์และสิ่งแวดล้อม ด้านหลังอาคารจอห์น ดาลตัน เป็นอาคารเจดีซึ่งเป็นอาคารปฏิบัติการของมหาวิทยาลัย
คณะศิลปกรรมศาสตร์ (ใช้ชื่อ วิทยาลัยศิลปกรรมแมนเชสเตอร์) มีที่ตั้งในวิทยาเขตออลเซนตส์ ประกอบด้วยสี่ภาควิชาคือ ภาควิชาสถาปัตยกรรมศาสตร์ (ดำเนินการร่วมกับมหาวิทยาลัยแมนเชสเตอร์) ภาควิชาศิลปะ ภาควิชาการออกแบบ ภาควิชาสื่อ  พร้อมด้วยหอศิลป์เปิดให้บุคคลทั่วไปเข้าชม
มหาวิทยาลัยได้สร้างอาคารมูลค่า 75 ล้านปอนด์ สำหรับคณะบริหารธุรกิจและนิติศาสตร์ซึ่งย้ายจากวิทยาเขตไอทูนซึ่งยกเลิกไป อาคารใหม่เมื่อสร้างเสร็จจะรองรับนักศึกษาได้ 5,000 คน พร้อมคณาจารย์-เจ้าหน้าที่อีก 250 คน
ภายในวิทยาเขตออลเซนตส์ มีห้องสมุดเซอร์ เคนเนท กรีน เป็นหอสมุดกลางของมหาวิทยาลัย เน้นด้านศิลปะและการออกแบบ ภายในห้องสมุดนอกจากหนังสือแล้วยังมีส่วนจัดแสดงงานศิลปะ อาทิ บัตรอวยพรยุคสมเด็จพระราชาธิบดีเอ็ดเวิร์ด และสมเด็จพระราชีนีนาถวิกตอเรีย ห้องสมุดของมหาวิทยาลัยได้รับความอนุเคราะห์ช่วยจัดทำรายการบรรณานุกรมโดยโครงการบรรณานุกรมเบอร์มิงแฮม นอกจากนี้ หลังจากการเปลี่ยนสถานภาพเป็นมหาวิทยาลัยใหม่ ๆ มหาวิทยาลัยได้เข้าร่วมกลุ่มห้องสมุดการศึกษาแห่งแมนเชสเตอร์ หรือในปัจจุบันได้ขยายเป็นกลุ่มห้องสมุดเพื่อการศึกษาภาคตะวันตกเฉียงเหนือ
นอกจากคณะวิชาที่กล่าวมาแล้ว ยังมีคณะคหกรรมศาสตร์โฮลลิงส์ ทำการสอนด้านอาหาร สิ่งทอ และการโรงแรม
ที่ตั้ง > วิทยาเขตเชชเชอร์

นอกจากวิทยาเขตออลเซนตส์ที่ตั้งใจกลางเมืองแมนเชสเตอร์แล้ว มหาวิทยาลัยยังเปิดสอนคณะครุศาสตร์ที่วิทยาเขตเชชเชอร์และวิทยาเขตเบอร์ลีย์ ยิ่งไปกว่านั้น วิทยาเขตเชชเชอร์ยังเป็นที่ตั้งของสาขาวิชาธุรกิจ ศิลปะร่วมสมัย วิทยาศาสตร์การกีฬาและการออกกำลังกาย และสหศาสตรศึกษา
ที่ตั้ง > วิทยาเขตเบอร์ลีย์

มหาวิทยาลัยได้มีโครงการจัดตั้งวิทยาเขตเพิ่มเติมที่เบอร์ลีย์ฟีลด์ ใจกลางเมืองแมนเชสเตอร์ สำหรับใช้ทำการสอนด้านครุศาสตร์และสร้างหอพักนักศึกษาเพิ่มเติมให้ได้ตามความต้องการ
ส่วนงาน

มหาวิทยาลัยประกอบด้วยคณะวิชาทั้งหมด 7 คณะ ได้แก่
คณะบริหารธุรกิจและนิติศาสตร์
คณะครุศาสตร์
คณะสุขภาพ จิตวิทยา และสังคมสงเคราะห์
คณะคหกรรมศาสตร์โฮลลิงส์
คณะมนุษยศาสตร์ ภาษาศาสตร์ และสังคมศาสตร์
คณะศิลปกรรมศาสตร์ (วิทยาลัยศิลปกรรมแมนเชสเตอร์)
คณะวิทยาศาสตร์และวิศวกรรมศาสตร์
แหล่งข้อมูลอื่น

เว็บไซต์มหาวิทยาลัยนครแมนเชสเตอร์
อนุสาวรีย์จอห์น ดาลตัน หล่อโดยวิลเลียม ทีด (William Theed) นอกอาคารถนนเชเชอร์
อาคารจอห์น ดาลตัน
พริกกับเกลือ

| พริกกับเกลือ |
| --- | --- |
สร้างโดย: บริษัท ชาโดว์ เอนเตอร์เทนเม้นต์ จำกัด   ออกอากาศช่อง 3 เอชดี   (พ.ศ. 2543)  บริษัท มาสเคอเรด จำกัด  ออกอากาศช่อง 7 เอชดี   (พ.ศ. 2555)  บริษัท มีเดียซีน จำกัด ออกอากาศช่อง 7 เอชดี  (พ.ศ. 2564)
เขียนโดย: บทประพันธ์ : ชูวงศ์ ฉายะจินดา   บทโทรทัศน์ : นันทนา วีระชน (พ.ศ. 2543)   บทประพันธ์ : ชูวงศ์ ฉายะจินดา    บทโทรทัศน์ : ปิยะมาศ มะชะรา (พ.ศ. 2555)  บทประพันธ์ : ชูวงศ์ ฉายะจินดา  บทโทรทัศน์ : วจี  (พ.ศ. 2564)
กำกับโดย: นพดล มงคลพันธ์  (พ.ศ. 2543)   มารุต สาโรวาท  (พ.ศ. 2555)   พุฒิพงศ์ พรหมสาขา ณ สกลนคร (พ.ศ. 2564)
แสดงนำ: ทัช ณ ตะกั่วทุ่ง กุลสตรี ศิริพงษ์ปรีดา ศิรประภา สุขดำรงค์ (พ.ศ. 2543) ออกอากาศช่อง 3 (ครั้งที่ 1) วีรภาพ สุภาพไพบูลย์ เขมนิจ จามิกรณ์ กรรณาภรณ์ พวงทอง อนุวัฒน์ ชูเชิดรัตนา (พ.ศ. 2555) ออกอากาศช่อง 7 (ครั้งที่ 2) ธันวา สุริยจักร ซอนญ่า สิงหะ พัชร์สิตา อธิอนันตศักดิ์ กรรญกฤต อรรควงษ์ (พ.ศ. 2564) ออกอากาศช่อง 7 เอชดี (ครั้งที่ 3)
ผู้ประพันธ์ดนตรีแก่นเรื่อง: เพลงคนไร้ค่า - ทัช ณ ตะกั่วทุ่ง (พ.ศ. 2543)   เพลงพริกกับเกลือ - เขมนิจ จามิกรณ์ (พ.ศ. 2555)   เพลงของมันต้องมี - ธันวา สุริยจักร ซอนญ่า สิงหะ (พ.ศ. 2564)
ดนตรีแก่นเรื่องปิด: เพลง เจ็บแต่เธอไม่รู้ - ทัช ณ ตะกั่วทุ่ง (พ.ศ. 2543)   เพลงใจกลางความรู้สึกดีดี - เอ๊ะ จิรากร (พ.ศ. 2555)  เพลงจากนี้ไปจนนิรันดร์ - เอ๊ะ จิรากร  (พ.ศ. 2564)   เพลงจากนี้ไปจนนิรันดร์ - ธันวา สุริยจักร  (พ.ศ. 2564)
ประเทศแหล่งกำเนิด: ประเทศไทย
ภาษาต้นฉบับ: ประเทศไทย
จำนวนตอน: พ.ศ. 2564 : 19 ตอน
การผลิต
ผู้อำนวยการสร้าง: คณะกรรมการพิจารณาการผลิตละครโทรทัศน์
ความยาวตอน: พ.ศ. 2543 : 60 นาที   พ.ศ. 2555 : 120 นาที   พ.ศ. 2564 : 120 นาที
ออกอากาศ
เครือข่าย: ออกอากาศช่อง 3   (พ.ศ. 2543)   (ครั้งที่ 1)   ออกอากาศอากาศช่อง 7   (พ.ศ. 2555)   (ครั้งที่ 2)   ช่อง 7 เอชดี   (พ.ศ. 2564)   ครั้งที่ 3
ออกอากาศ: พ.ศ. 2543   (ครั้งที่ 1)    4 สิงหาคม  พ.ศ. 2555  (ครั้งที่ 2)   7 พฤศจิกายน พ.ศ. 2564   (ครั้งที่ 3) – พ.ศ. 2543   (ครั้งที่ 1)    16 กันยายน พ.ศ. 2555  (ครั้งที่ 2)   19 ธันวาคม พ.ศ. 2564   (ครั้งที่ 3)
พริกกับเกลือ เป็นละครโทรทัศน์ไทยแนวโรแมนติก, คอมเมดี้และดราม่า ที่สร้างจากบทประพันธ์ของชูวงศ์ ฉายะจินดา สร้างออกอากาศทางสถานีโทรทัศน์มาแล้ว 3 ครั้งด้วยกัน
การสร้างเป็นละครโทรทัศน์

พริกกับเกลือ สร้างเป็นละครโทรทัศน์ครั้งที่ 1 เมื่อในปี พ.ศ. 2543 ผลิตโดยบริษัท ชาโดว์ เอนเตอร์เทนเม้นต์ จำกัดและบทโทรทัศน์โดย นันทนา วีระชน กำกับการแสดงโดย นพดล มงคลพันธ์  นำแสดงโดย ทัช ณ ตะกั่วทุ่ง, กุลสตรี ศิริพงษ์ปรีดา, ศิรประภา สุขดำรงค์ ออกอากาศทางสถานีโทรทัศน์ไทยทีวีสีช่อง 3 ออกอากาศทุกวันเสาร์ อาทิตย์ เวลา 19.00 น. (ช่วงละครก่อนข่าว)
ครั้งที่ 2 สร้างเป็นละครโทรทัศน์เมื่อในปี พ.ศ. 2555บริษัท มาสเคอเรด จำกัดได้นำละคร พริกกับเกลือ มาสร้างเป็นละครโทรทัศน์อีกครั้งจากมุมมองใหม่ มีการปรับเปลี่ยนเพิ่มเติมเนื้อเรื่องและตัวละครให้เข้ากับยุคสมัยแต่ยังยึดเค้าโครงเรื่องเดิมไว้เป็นหลัก ในละคร พริกกับเกลือ ละครโทรทัศน์ฉบับปี พ.ศ. 2555 เขียนบทโทรทัศน์โดยปิยะมาศ มะชะรากำกับการแสดงโดย มารุต สาโรวาท นำแสดงโดย วีรภาพ สุภาพไพบูลย์, เขมนิจ จามิกรณ์, อนุวัฒน์ ชูเชิดรัตนา, กรรณาภรณ์ พวงทอง, ออกอากาศทุกวันศุกร์ เสาร์ อาทิตย์ เวลา 20.25 น. เริ่มวันเสาร์ที่ 4 สิงหาคม 2555 - วันอาทิตย์ที่ 16 กันยายน 2555 ต่อจากละครเรื่องปิ่นอนงค์ออกอากาศทางช่อง 7 เอชดี
ครั้งที่ 3 สร้างเป็นละครโทรทัศน์ในปี พ.ศ. 2564บริษัท มีเดียซีน จำกัดได้นำละคร พริกกับเกลือ มาสร้างเป็นละครโทรทัศน์อีกครั้งจากมุมมองใหม่ มีการปรับเปลี่ยนเพิ่มเติมเนื้อเรื่องและสร้างสีสันตัวละครให้เข้ากับยุคสมัยปัจจุบันแต่ยังยึดเค้าโครงเรื่องเดิมไว้เป็นหลัก พริกกับเกลือ ละครโทรทัศน์ฉบับในปี พ.ศ. 2564 เขียนบทโทรทัศน์โดยวจี กำกับการแสดงโดยพุฒิพงศ์ พรหมสาขา ณ สกลนครนำแสดงโดย ธันวา สุริยจักร, ซอนญ่า สิงหะ,
พัชร์สิตา อธิอนันตศักดิ์, กรรญกฤต อรรควงษ์, ออกอากาศทุกวันศุกร์ เสาร์ อาทิตย์ เวลา 20.30 น.เริ่มวันอาทิตย์ที่ 7 พฤศจิกายน 2564 - วันอาทิตย์ที่19 ธันวาคม 2564 ต่อจากละครล่ารักสุดขอบฟ้ารีรันออกอากาศทางช่อง 7 เอชดี
งานสร้าง

แนวคิดการนำกลับมาในการสร้างเป็นละครโทรทัศน์เรื่องนี้ทางทีมงานบริษัท มีเดียซีน จำกัดและชยานนท์ อุลิศผู้จัดงานละครเรื่องนี้ได้นำละคร พริกกับเกลือละครรีเมคยอดนิยมและได้มีแพลนในการคัดเลือกนักแสดงนำแสดงโดย ธันวา สุริยจักร ในบทบาท ศยาม / ดิ่ง ในเรื่องรับบทเป็นนายช่างมาดกวน และ ซอนญ่า สิงหะ ในบทบาท จิตรวรรณ / จี๊ดรับบทเป็นลูกคุณหนูสุดเฟี๊ยส์ และนักแสดงอักคับคั่ง
สถานที่ถ่ายทำละครเรื่องนี้ ได้แก่ ห้างสรรพสินค้า, มหาวิทยาลัยศรีปทุม, สะพานพระราม 8, ประเทศเยอรมนี และ กรุงเทพมหานคร
เรื่องย่อ

เมื่อสาวแสบเปรี้ยวจี๊ด ที่มีความมั่นใจในตัวเองสูง ไม่เคยยอมอ่อนข้อให้ใคร ได้มาเจอกับหนุ่มหล่อที่ผิดหวังในความรักจนกลายเป็นคนเงียบขรึม จากคู่กัดที่เจอหน้ากันเมื่อไรเป็นต้องมีการปะทะคารม จู่ ๆ ความรู้สึกหวั่นไหวอบอุ่นก็แทรกซึมเข้ามาอยู่ในหัวใจของคนทั้งคู่แบบไม่ทันตั้งตัว ด้วยความดีและเป็นสุภาพบุรุษของชายหนุ่ม ก็ปราบพยศหญิงสาวที่มีความแสบเหมือนพริกได้มีการผสมผสานอย่างลงตัวจึงกลายเป็นรักแท้
การตอบรับ > เรตติ้งละคร

ละครออกฉายตอนแรกด้วยเรตติ้ง 3.2เมื่อออกฉายตอนที่ 19 (ตอนจบ) ทำเรตติ้งได้ 4.6โดยทำเรตติ้งได้สูงสุดในวันนั้นในช่วงไพรม์ไทม์ เรตติ้งเฉลี่ย ทุกตอน 3.96
ตารางด้านล่างเป็นเรตติ้งเฉลี่ยทั่วประเทศของทุกตอน
| ตอนที่ | ออกอากาศ | เรตติ้งทั่วประเทศ (AGB Nielsen) | อ้างอิง |
| --- | --- | --- | --- |
| 1 | 7/11/64 | 3.2 |  |
| 2 | 12/11/64 | 4.0 |  |
| 3 | 13/11/64 | 3.4 |  |
| 4 | 14/11/64 | 3.5 |  |
| 5 | 19/11/64 | 3.6 |  |
| 6 | 20/11/64 | 4.0 |  |
| 7 | 21/11/64 | 4.2 |  |
| 8 | 26/11/64 | 4.4 |  |
| 9 | 27/11/64 | 4.4 |  |
| 10 | 28/11/64 | 4.0 |  |
| 11 | 3/12/64 | 4.5 |  |
| 12 | 4/12/64 | 3.9 |  |
| 13 | 5/12/64 | 3.6 |  |
| 14 | 10/12/64 | 4.3 |  |
| 15 | 11/12/64 | 3.4 |  |
| 16 | 12/12/64 | 3.9 |  |
| 17 | 17/12/64 | 4.3 |  |
| 18 | 18/12/64 | 3.6 |  |
| 19 | 19/12/64 | 4.6 |  |
มอม (สัตว์)

ตัวมอมที่หน้าวิหาร ด้านหลังองค์พระธาตุ วัดพระธาตุดอยสุเทพ จังหวัดเชียงใหม่
มอม เป็นสัตว์ในจินตนาการอย่างหนึ่งรูปร่างคล้ายราชสีห์ มักปั้นเพื่อใช้ประดับสถานที่
ลักษณะ

รูปร่างคล้ายราชสีห์ ในทางศิลปะล้านนานั้นช่างปั้นบางครั้งก็ปั้นให้ดูคล้ายตุ๊กแก กิ้งก่า หรือค่าง ลักษณะของศิลปะนั้นได้รับอิทธิพลจากจีน ส่วนในศิลปะลาวและอีสานนั้น เชื่อว่า มอมเป็นสิงห์จำพวกหนึ่ง ช่างนิยมปั้นให้มีลักษณะคล้ายสิงห์ลำตัวยาวประดับราวบันได หรือปั้นคล้ายสุนัขขนาดใหญ่มีแผงคอและแผงหลัง และชาวอีสานถือว่ามอมเป็นสัตว์มงคลที่ปรากฏอยู่ในลายสักร่างกายของคนสมัยโบราณด้วย
จากภาพ เป็นผลงานปั้นปูนสด ของช่างชื่อ นายอดุลย์(ธัญ) อินทะศักดิ์ เป็นชาวจังหวัดเชียงใหม่ อ.สารภี ปัจจุบันเสียชีวิตแล้วและมีผู้สืบสานงานปั้นลักษณะนี้ในปัจจุบัน 2 คน คือ ลูกสาวและลูกชาย
ความเชื่อ

มอมเป็นสัตว์ที่มีฤทธิ์และอาคมเหนือมนุษย์แต่ไม่สามารถอยู่ในบรรลุได้ ทำให้ถูกสร้างเป็นปฏิมากรรมเฝ้าศาสนสถานเหมือนปฏิมากรรมอื่นๆ เพื่อสื่อให้เห็นความยึดติดที่ทำให้เพียงแต่อยู่ตามเทวสถาน ไม่สามารถบรรลุได้
ระบบปฏิบัติการแมคอินทอช

ในกรณีที่ดูแมคโอเอสรุ่นปัจจุบัน โปรดดูที่ โอเอสเทน
แมคโอเอส (Mac OS) เป็นระบบปฏิบัติการสำหรับเครื่องคอมพิวเตอร์แมคอินทอช โดยทั้งคู่เป็นผลิตภัณฑ์ของบริษัทแอปเปิลคอมพิวเตอร์. แมคโอเอสเป็นระบบปฏิบัติการที่มีส่วนต่อประสานกับผู้ใช้แบบกราฟิก (GUI) รายแรกที่ประสบความสำเร็จในเชิงพาณิชย์
รุ่นแรกๆ ของระบบปฏิบัติการนี้ ไม่ได้ใช้ชื่อแมคโอเอส, อันที่จริงระบบปฏิบัติการนี้ในรุ่นแรกๆ ยังไม่มีชื่อเรียกด้วยซ้ำ
ทีมพัฒนาแมคโอเอสประกอบด้วย บิลล์ แอตคินสัน, เจฟ รัสกิน, แอนดี เฮิตซ์เฟลด์ และคนอื่นๆ
แมคโอเอสเป็นระบบปฏิบัติการที่นิยมเป็นอันดับสองรองจาก วินโดวส์
แมคโอเอสรุ่นต่างๆ

แรกสุดนั้นแมคโอเอสถูกเรียกว่า ซิสเต็ม (System) และเปลี่ยนมาใช้คำว่า แมคโอเอส ครั้งแรกใน แมคโอเอส 7.5 (ค.ศ. 1996) เนื่องจากเครื่องแมคเลียนแบบที่แพร่หลายในยุคนั้น ทำให้แอปเปิลต้องการแสดงว่าแมคยังเป็นลิขสิทธิ์ของตนอยู่
แมคโอเอสสามารถแบ่งได้เป็นสองยุค คือ
Classic นับตั้งแต่แมคโอเอสตัวแรกสุด จนถึงแมคโอเอส 9
แมคโอเอสเท็น (Mac OS X) ใช้แกนกลางที่พัฒนามาจากยูนิกซ์ ตระกูลบีเอสดี โดยปัจจุบันนั้นแมคโอเอสเท็นได้ถูกพัฒนาขึ้นเพื่อนำมาใช้งานได้บนคอมพิวเตอร์แมคอินทอชรุ่นใหม่ ที่ได้ใช้หน่วยประมวลระบบสถาปัตยกรรม x86 Intel แล้ว แต่ยังสามารถที่จะใช้งานได้เฉพาะคอมพิวเตอร์จากแมคอินทอชเท่านั้น
แมคโอเอสรุ่นต่างๆ > แมคโอเอสเท็น

ดูรายละเอียดในหัวข้อ แมคโอเอสเท็น และ Mac OS X v10.5
เทคโนโลยีที่ใช้ในแมคโอเอส

QuickDraw: the imaging model which first provided mass-market WYSIWYG
Finder: the interface for browsing the filesystem and launching applications
MultiFinder: the first version to support simultaneously running multiple apps
Chooser: tool for accessing network resources (e.g., enabling AppleTalk)
ColorSync: technology for ensuring appropriate color matching
Mac OS memory management: how the Mac managed แรม and virtual memory before the switch to ยูนิกซ์
PowerPC emulation of Motorola 68000: how the Mac handled the architectural transition from CISC to RISC (see Mac 68K emulator)
Desk Accessories: small "helper" apps that could be run concurrently with any other app, prior to the advent of MultiFinder or System 7.
PlainTalk: speech synthesis and speech recognition technology
Mac-Roman : Character set
แหล่งข้อมูลอื่น

Apple Computer
ถามตอบเกี่ยวกับ แมคโอเอส
ประเทศไทยใน พ.ศ. 2416

พระบาทสมเด็จพระจุลจอมเกล้าเจ้าอยู่หัวทรงประกอบพระราชพิธีบรมราชาภิเษกครั้งที่ 2
กระบวนพยุหยาตราสถลมารคในรัชสมัยพระบาทสมเด็จพระจุลจอมเกล้าเจ้าอยู่หัว
เหตุการณ์ที่เกิดขึ้นใน พ.ศ. 2416 (ค.ศ. 1873) ในประเทศไทย เป็นปีที่ 92 แห่งกรุงรัตนโกสินทร์ และเป็นปีที่ 6 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1234 (1 มกราคม - 28 มีนาคม) และ 1235 (29 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว (ระหว่างวันที่ 15 – 29 กันยายน มีพระราชอิสริยยศ "พระบาทสมเด็จพระเจ้าอยู่หัว พระจุฬาลํกรโณ" และก่อนวันที่ 16 พฤศจิกายน มีพระราชอิสริยยศ "พระบาทสมเด็จพระจุฬาลงกรณ์เกล้าเจ้าอยู่หัว")
ผู้สำเร็จราชการแทนพระองค์: เจ้าพระยาศรีสุริยวงศ์ (จนถึง ?)
กรมพระราชวังบวรสถานมงคล: กรมพระราชวังบวรสถานมงคล
สมุหนายก: เจ้าพระยาภูธราภัย
สมุหพระกลาโหม: เจ้าพระยาสุรวงษ์ไวยวัฒน์
เหตุการณ์

15 กันยายน - พระบาทสมเด็จพระจุลจอมเกล้าเจ้าอยู่หัว ทรงออกผนวช ผนวช ณ วัดพระศรีรัตนศาสดาราม เป็นเวลา 15 วัน
16 พฤศจิกายน - พระบาทสมเด็จพระจุลจอมเกล้าเจ้าอยู่หัวทรงประกอบพระราชพิธีบรมราชาภิเษกครั้งที่ 2
16 พฤศจิกายน - พระบาทสมเด็จพระจุลจอมเกล้าเจ้าอยู่หัว ทรงประกาศการยกเลิกการหมอบคลาน ในพระราชพิธีต่างๆ
ผู้เกิด > มกราคม

3 มกราคม – พระพิมลธรรม (นาค สุมนนาโค) อดีตเจ้าคณะมณฑลชุมพร (มรณภาพ พ.ศ. 2488)
11 มกราคม – พระราชวรวงศ์เธอ พระองค์เจ้าอับสรศรีราชกานดา พระบรมวงศ์ (สิ้นพระชนม์ พ.ศ. 2460)
19 มกราคม – พระรัตนธัชมุนี (จู อิสฺสรญาโณ) อดีตเจ้าคณะจังหวัดสงขลา (มรณภาพ พ.ศ. 2505)
ผู้เกิด > กุมภาพันธ์

ไม่ทราบวัน – พระอุปัชฌาย์ผุย คงฺครตโน เจ้าอาวาสวัดหน้าพระธาตุ (มรณภาพ พ.ศ. 2504)
ผู้เกิด > เมษายน

15 เมษายน – สมเด็จพระเจ้าบรมวงศ์เธอ เจ้าฟ้าจันทราสรัทวาร กรมขุนพิจิตรเจษฎ์จันทร์ อุปนายิกาสภาอุณาโลมแดง (สิ้นพระชนม์ พ.ศ. 2448)
23 เมษายน – พระราชวรวงศ์เธอ พระองค์เจ้าวรวุฒิอาภรณ์ พระบรมวงศ์ (สิ้นพระชนม์ พ.ศ. 2485)
27 เมษายน – พระเจ้าบรมวงศ์เธอ พระองค์เจ้าอรพินทุ์เพ็ญภาค พระบรมวงศ์ (สิ้นพระชนม์ พ.ศ. 2479)
ผู้เกิด > พฤษภาคม

2 พฤษภาคม – พระเจ้าบรมวงศ์เธอ พระองค์เจ้าสุวพักตร์วิไลยพรรณ พระบรมวงศ์ (สิ้นพระชนม์ พ.ศ. 2473)
4 พฤษภาคม – พระราชวรวงศ์เธอ พระองค์เจ้าโอภาสไพศาลรัศมี พระบรมวงศ์ (สิ้นพระชนม์ พ.ศ. 2440)
12 พฤษภาคม – เจ้าจอมเอี่ยม พระสนมในรัชกาลที่ 5 (อนิจกรรม พ.ศ. 2495)
ผู้เกิด > มิถุนายน

4 มิถุนายน – สมเด็จพระเจ้าบรมวงศ์เธอ เจ้าฟ้าเยาวมาลย์นฤมล กรมขุนสวรรคโลกลักษณวดี อุปนายิกาสภาอุณาโลมแดง (สิ้นพระชนม์ พ.ศ. 2452)
ผู้เกิด > สิงหาคม

16 สิงหาคม – พระไพโรจน์วุฒาจารย์ (รุ่ง ติสฺสโร) เจ้าอาวาสวัดท่ากระบือ (มรณภาพ พ.ศ. 2500)
26 สิงหาคม – เจ้าดารารัศมี พระราชชายา พระมเหสีในรัชกาลที่ 5 (สิ้นพระชนม์ พ.ศ. 2476)
ผู้เกิด > ตุลาคม

30 ตุลาคม – เจ้าจอมหม่อมราชวงศ์เฉียด พระสนมในรัชกาลที่ 5 (อนิจกรรม พ.ศ. 2501)
ผู้เกิด > พฤศจิกายน

14 พฤศจิกายน – พระยาประเสริฐสุนทราศรัย (กระจ่าง สิงหเสนี) ผู้ว่าราชการจังหวัดตราดคนที่ 4 (อนิจกรรม พ.ศ. 2471)
15 พฤศจิกายน – พระยาอุดมพงศ์เพ็ญสวัสดิ์ (หม่อมราชวงศ์ประยูร อิศรศักดิ์) สมุหเทศาภิบาลมณฑลปัตตานีคนที่ 3 (อนิจกรรม พ.ศ. 2501)
ผู้เกิด > ธันวาคม

2 ธันวาคม – กาลีเลโอ กีนี ศิลปิน (เสียชีวิต พ.ศ. 2499)
ผู้เสียชีวิต > กุมภาพันธ์

24 กุมภาพันธ์ – พระเจ้าบรมวงศ์เธอ พระองค์เจ้าเสมอสมัยหรรษา พระบรมวงศ์ (ประสูติ พ.ศ. 2400)
ผู้เสียชีวิต > พฤษภาคม

17 พฤษภาคม – พระยาสุรศักดิ์มนตรี (แสง ชูโต) ผู้บังคับการทหารมหาดเล็กรักษาพระองค์ (ไม่ทราบปีเกิด)
ผู้เสียชีวิต > มิถุนายน

8 มิถุนายน – พระเจ้าบรมวงศ์เธอ พระองค์เจ้าศรีพัฒนา พระบรมวงศ์ (ประสูติ พ.ศ. 2396)
23 มิถุนายน – แดน บีช แบรดลีย์ (หมอปลัดเล) แพทย์ (เกิด พ.ศ. 2347)
ผู้เสียชีวิต > กรกฎาคม

7 กรกฎาคม – พระเจ้าบรมวงศ์เธอ กรมหมื่นถาวรวรยศ พระบรมวงศ์ (ประสูติ พ.ศ. 2352)
ผู้เสียชีวิต > สิงหาคม

11 สิงหาคม – พระเจ้าบรมวงศ์เธอ พระองค์เจ้าปุก พระกุลเชษฐ์ในราชวงศ์จักรีพระองค์ที่ 9 (ประสูติ พ.ศ. 2335)
ผู้เสียชีวิต > กันยายน

18 กันยายน – พระเจ้าราชวรวงศ์เธอ กรมหมื่นอานุภาพพิศาลศักดิ์ พระบรมวงศ์ (ประสูติ พ.ศ. 2360)
พระธรรมปัญญาบดี (ถาวร ติสฺสานุกโร)

| พระธรรมปัญญาบดี (ถาวร ติสฺสานุกโร ปธ> ๔) |
| --- | --- |

ส่วนบุคคล
เกิด: 27 พฤษภาคม พ.ศ. 2459 (98 ปี 61 วัน ปี)
มรณภาพ: 27 กรกฎาคม พ.ศ. 2557
นิกาย: มหานิกาย
การศึกษา: เปรียญธรรม 4 ประโยค นักธรรมชั้นเอก
ตำแหน่งชั้นสูง
ที่อยู่: วัดพระเชตุพนวิมลมังคลารามราชวรมหาวิหาร เขตพระนคร กรุงเทพมหานคร
บรรพชา: 24 เมษายน พ.ศ. 2474
อุปสมบท: 5 มิถุนายน พ.ศ. 2479
พรรษา: 78
ตำแหน่ง: อดีตเจ้าอาวาสวัดพระเชตุพนวิมลมังคลารามราชวรมหาวิหาร  อดีตที่ปรึกษาเจ้าคณะเขตพระนคร กรุงเทพมหานคร อดีตเจ้าคณะเขตพระนคร
พระธรรมปัญญาบดี นามเดิม ถาวร เจริญพานิช ฉายา ติสฺสานุกโร (27 พฤษภาคม พ.ศ. 2459 - 27 กรกฎาคม พ.ศ. 2557) เป็นพระราชาคณะเจ้าคณะรองฝ่ายมหานิกาย อดีตเจ้าอาวาสวัดพระเชตุพนวิมลมังคลารามราชวรมหาวิหาร และอดีตที่ปรึกษาเจ้าคณะเขตพระนคร กรุงเทพมหานคร
ประวัติ > ชาติภูมิ

พระธรรมปัญญาบดี นามเดิมว่า ถาวร เจริญพานิช เกิดเมื่อวันเสาร์ที่ 27 พฤษภาคม พ.ศ. 2459 แรม 11 ค่ำ เดือน 6 ปีมะโรง ที่บ้านเลขที่ 5 ตำบลบ้านหม้อ อำเภอพรหมบุรี จังหวัดสิงห์บุรี บิดาชื่อนายจรัญ เจริญพานิช มารดาชื่อนางพุ่ม เจริญพานิช
ประวัติ > อุปสมบท

บรรพชาเป็นสามเณร เมื่อวันเสาร์ที่ 24 เมษายน พ.ศ. 2474 ณ วัดตราชู ตำบลบ้านหม้อ อำเภอพรหมบุรี จังหวัดสิงห์บุรี โดยมีพระครูพรหมจริยคุณ (ดี) ภายหลังเป็นพระราชาคณะชั้นสามัญ ที่ พระพรหมนคราจารย์ วัดแจ้งพรหมนคร อำเภอพรหมบุรี จังหวัดสิงห์บุรี เป็นพระอุปัชฌายาจารย์
ต่อมาได้อุปสมบทเป็นพระภิกษุ เมื่อวันศุกร์ที่ 5 มิถุนายน พ.ศ. 2479 ณ วัดตราชู ตำบลบ้านหม้อ อำเภอพรหมบุรี จังหวัดสิงห์บุรี โดยมีพระธรรมปิฎก (เผื่อน ติสฺสทตฺโต ป.ธ.9) ภายหลังได้รับสมณศักดิ์ที่สมเด็จพระวันรัต วัดพระเชตุพนวิมลมังคลาราม เป็นพระอุปัชฌาจารย์ พระครูพรหมจริยคุณ (ดี ธมฺมปญฺโญ) ภายหลังเป็นพระราชาคณะชั้นสามัญที่พระพรหมนคราจารย์ วัดแจ้งพรหมนคร อำเภอพรหมบุรี จังหวัดสิงห์บุรี เป็นพระกรรมวาจาจารย์ และพระครูปลัดปิฎกวัฑฒน์ (ฟุ้ง ปุณฺณโก ป.ธ.3) ภายหลังเป็นพระราชาคณะชั้นธรรมที่พระธรรมเสนานี วัดพระเชตุพนวิมลมังคลาราม กรุงเทพมหานคร เป็นพระอนุสาวนาจารย์ ได้รับฉายาว่า "ติสฺสานุกโร"